**אַבְרִי גִּלְעָד** (נולד ב-21 בנובמבר 1962) הוא איש תקשורת ומנחה רדיו וטלוויזיה ישראלי.

ביוגרפיה
--------

אברי גלעד, 2008
נולד בשם **אברהם קווסטלר,** וגדל בשכונת קטמון שבירושלים. הוא הבכור מבין שני ילדים. אביו, דב (ריכרד) בן אברהם קווסטלר, עלה מצ'כוסלובקיה לאחר ששרד את מחנה ההשמדה בירקנאו, היה סופר ומתרגם וכן שימש עורך פרסומים במרכז ההסברה ובאוניברסיטה העברית. אמו, אורה (לבית וינוגרד) קווסטלר, בת למשפחה ירושלמית ודור שביעי בארץ ישראל, עבדה בלשכה המרכזית לסטטיסטיקה ונפטרה בספטמבר 2023. גלעד הוא בוגר תיכון גימנסיה רחביה שבעיר הולדתו.

גלעד החל את דרכו המקצועית בתחילת שנות ה-80 בגלי צה"ל, שם הגיש עם ארז טל את תוכנית ההומור היומית "מה יש" ולאחר מכן את התוכנית האישית "העולם שמח".

בשנת 1988 כיכב בסרט הקולנוע "יהושע יהושע" בתפקיד יהושע. לאחר מכן עבר לערוץ הראשון, שם הגיש מספר תוכניות, בהן "עד פופ" ו"להיט בראש". בטלוויזיה החינוכית היה בין מנחי שעשועון הטריוויה לנוער "פיצוחים". החל משנת 1990 הנחה עם ארז טל את תוכנית ההומור והסאטירה "העולם הערב" בשידורי הניסיון של ערוץ 2, במשך שלוש עונות.

בערוץ 2 המסחרי הנחה את תוכנית המוזיקה "מהקליפייה באהבה" (1993) לצד שרון קנטור וקובי אוז, את השעשועונים "עשינו עסק" (1994), "קטן עלינו" (1996), ו"יהיה טוב" (1997). לאחר פרישתו של רפי רשף מגלי צה"ל ב-1995 הגיש עם קובי מידן את תוכנית האקטואליה "נכון לעכשיו". במהלך שנות התשעים דיבב את סדרת הקלטות לילדים "הפלא שבחיות הפרא".

עוד מהתוכניות שהגיש: "אברהם ויעקב" בערוץ 2, יחד עם קובי מידן (1999), השעשועון "הפיתוי" (2000), תוכנית הסאטירה "המצב" (2001) ביחד עם עלמה זק, תוכנית הבוקר של ערוץ 10 "כל בוקר" (2004) ביחד עם לינוי בר-גפן, השעשועון "מה נהיה" ( 2007) והשעשועון "אחד נגד 100". גלעד הגיש גם את תוכנית האקטואליה לילדים "חמש וחצי" בערוץ הילדים, עד שהוחלף על ידי גיא זהר, והיה ממגישי התוכנית "סדרת חינוך" לצד הפרופסור לחינוך עמוס רולידר.

ב-1998 החל להגיש לסירוגין את תוכנית האקטואליה "המילה האחרונה" בגלי צה"ל. הוא השתתף בתוכנית בימי ראשון, שלישי וחמישי לצד ג'קי לוי. בימי חמישי נכללה בתוכנית פינה העוסקת בפרשת השבוע ובה נתן גלעד פירוש משלו לפרשה. במהלך 2013 צומצמה "המילה האחרונה" לימים ראשון עד רביעי בלבד, ופינת פרשת השבוע עברה ליום שלישי.

ב-2009 יצר עם צחי קליין את הסרט התיעודי "גראס באישור רופא", על הקנאביס הרפואי. בשנת 2010 הופיע גלעד בשיחות עם שמחה יעקובוביץ' במסגרת התוכנית "הארכאולוג העירום" בערוץ 8.

מספטמבר 2009 עד מרץ 2010 הגיש תוכנית אישית בזכיינית "רשת" בשם "אברי גלעד - תוכנית האירוח".

ב-2010 הגיש את התוכנית "שחקו אותה בגדול", המבוססת על שעשועוני עבר ("גלגל המזל", "מקבילית המוחות" ועוד), ולאחר מכן את השעשועון "חכמים בריבוע".

מפברואר 2006 ועד סוף ינואר 2022 הגיש את תוכנית הבוקר של "רשת", "העולם הבוקר", יחד עם עינב גלילי, ולאחר מכן לצד הילה קורח ומגישות נוספות.

מאז ינואר 2007 עומד גלעד בראש בית הספר למקצועות הטלוויזיה של "רשת".

החל משלהי 2013 מגיש גלעד בטלוויזיה החינוכית את התוכנית "תראו אותי", בה מוצגים ידוענים אשר סבלו בילדותם מקשיים מסוגים שונים. ביולי 2019 החל להגיש את התוכנית "מה אתם הייתם עושים?" בערוץ רשת 13.

מיה זיו-וולף ואברי גלעד באולפן "העולם הבוקר", חנוכה ה'תשע"ט (2019)
ב-17 במרץ 2015 שודרה התוכנית "המילה האחרונה" בפעם האחרונה במתכונתה הישנה. שבוע אחר כך החל גלעד להגיש בגלי צה"ל את "משפחה גרעינית", תוכנית בנושאי משפחה והורות. בנוסף, החל להגיש בטלוויזיה החינוכית הישראלית לצד ג'קי לוי את התוכנית "אם לא עכשיו", העוסקת בפרקי אבות, ואת תוכנית האקטואליה המרכזית של ערוץ 20. מנחה גם את שעשועון הטלוויזיה "שוברי קופות", שעלה בספטמבר 2015 בערוץ 2 ואת השעשועון "הטוב מכולם", שעלה בנובמבר 2016.

החל מ-2019 הוא מגיש בגלי צה"ל את תוכנית הרדיו "השיח", שבה הוא מקיים שיחות עם מאזינים.

ביולי 2019 החל לכתוב במוסף "שישבת" של עיתון "ישראל היום".

ב-2021 החל להנחות את הגרסה הישראלית של "אל תפילו את המיליון" בערוץ 13, ששודרה קודם לכן בשידורי קשת בערוץ 2 ב-2011 בהנחיית ארז טל.

ב-2022, הנחה את התכנית "מדד ישראל" בערוץ 13 לאחר שהפסיק לשדר בתוכנית הבוקר של הערוץ ובהמשך אותה השנה הודיע שמנכ"ל רשת בישר לו שהתוכנית עומדת לרדת משידור עקב רייטינג נמוך.

באוגוסט 2022 דווח כי ישוב להנחות את "העולם הבוקר" אך רק בימי שישי.

בספטמבר 2023 עזב גלעד את ערוץ רשת 13, בו הנחה את תוכנית הבוקר במשך כחמש עשרה שנה, ועבר ל"קשת 12". במהלך מלחמת חרבות ברזל מגיש רצועות שידור בערוץ לצד ארז טל, בשיתוף פעולה ראשון ביניהם מזה 30 שנה.

### חיים אישיים

גלעד היה נשוי לשחקנית חלי גולדנברג, והם הורים לבת. ב-2012 נישא גלעד בטקס אזרחי לנעמה שוחט שאותה הכיר בגלי צה"ל. בני הזוג מתגוררים בתל אביב, ולהם שתי בנות. רעייתו היא קרובת משפחתו של משה נוסבאום.

השקפותיו
--------

אביו של גלעד כתב על קורותיו בשואה את הספר "עיר על הדנובה". בראיון ב-2019 סיפר גלעד על התמודדותו כדור שני לשואה: "...את המטען הרעיל העבירו ה"ניצולים" אלינו כי לא היתה להם ברירה. התפקיד שלנו, בני דור שני, שלישי ורביעי זה למפות את הפנימיות שלנו, לראות איפה עוד יש גדרות תיל מחושמלות בנפש, ולהתגבר, אפילו באופן מלאכותי. לא להעביר לעוד דור".

גלעד תמך תחילה בתוכנית ההתנתקות, אולם לאחר ביצועה שינה את עמדתו. הוא התנגד במיוחד לראש הממשלה אריאל שרון. לדעתו, שרון היה אחראי לביטול כוחה של התקשורת כגורם מרסן בפוליטיקה הישראלית והוא ביצע את ההתנתקות כך שזו תכסה על פשעיו. גלעד העיד כי בבחירות 2009 הוא הצביע לרשימת "התנועה הירוקה-מימד".

בפברואר 2017 כתב בפייסבוק, בעקבות גזר דינו של אלאור אזריה, ש"מפגע נוטל סכין הוא בן מוות", ו"אין קדושת חיים במי שבא לקחת חיים, זה דיבור שמתאים לחברות מתאבדות כמו שוודיה". גלעד טען כי חטאו של אזריה היה בכך שהיה חובבני ופעל באיחור ולעיני כל. לאחר ניסיון הלינץ' בנובמבר 2017 בקוסרה, גלעד הצדיק את המתנחלים שבאו למחות בכניסה לכפר קוסרה ואמר "לא נהיה יהודונים שמחכים שהפריץ יגיע" ו"רבים מתושבי הכפר השתתפו בדבר הזה, וזה לא יכול לעבור ללא תגובה".

הוא עורך טקסי נישואים אזרחיים וכן גם חתונות יהודיות כשרות לצדו של רב.

גלעד הרצה במכינה הקדם-צבאית "בני ציון" בתל אביב.

הוא ידוע בזיקתו לנושאי איכות הסביבה וזכויות בעלי חיים. בהיותו צמחוני מטעמי מוסר, הביע אהדה בשנת 2012 לפעילותו של גארי יורופסקי בנושא, אך הסתייג משיטותיו לאחר ששמע מפי אראל סג"ל שהלה נהג כלפיו באלימות. ב-2013 יצא נגד קמפיין החינוכי של מועצת החלב.

באפריל 2013 ערך סיור בנגב בליווי אנשי תנועת "רגבים". בחשבון הפייסבוק שלו הביע התנגדות לפעולות ביזה, הצתה, תקיפה ואלימות שהבדואים מבצעים באזור. הוא תקף את המתווה שהציג בני בגין בראשית 2013, המציע לבדואים בעלות חוקית על 63% מהקרקע שעליה הם יושבים. בתגובה להצעה של cbh בגין קרא גלעד "לכבוש מחדש את הנגב". לאור העניין הציבורי מימין ומשמאל שעורר הפרסום, ערך גלעד בחודש יוני סיור נוסף עם ד"ר תאבת אבו ראס ואחרים, ובעקבותיו פרסם סטטוס נוסף בפייסבוק[דרוש מקור], שבו כתב כי ראה צילומי אוויר שלפיהם כבר ב-1945 היה רוב הנגב מיושב בבדואים, כתב שהבדואים מודים בעבריינות בקרבם ותולים אותה בפער העצום בינם ובין היהודים, וקרא למדינה לקיים איתם דיאלוג אמיתי ולא פטרוני.[דרוש מקור]

גלעד תומך בהקלות במתן אישורים לצריכת קנאביס רפואי. בשנים 2013–2014 הנחה בערוץ 8 את התוכנית "שאיפות גדולות" שעסקה בנושא. בעבר הצהיר כי הוא מתנגד ללגליזציה של סמים קלים בישראל, אך מאוחר יותר חזר בו בטענה שרק כך יוכל מי שחולה קשה, לקבל קנאביס ביתר קלות.

גלעד סיפר על עצמו שלמרות היותו חילוני, הוא עורך קידוש בליל שבת, ולומד חסידות. מעבר לכך, הוא עוסק בלימוד "שיטת ימימה" במסגרת "זמן חי".

באפריל 2023 אמר כי הוא חש בושה בעקבות פיטורי שר הביטחון יואב גלנט על רקע הבעת חששותיו מהרפורמה המשפטית בישראל. בעקבות כך, הוא הביע התנגדות להתדלדלות הימין האידאולוגי שלטענתו הפך למפעל נאמנות לראש הממשלה בנימין נתניהו, ריק ממהות, ושדפוס אישיות קורבני שכזה, סיפר גלעד שאותו זה "מצער עד מאוד, כי לצד הרעיוני הבסיסי של נתניהו, אני מתחבר ב-100 אחוז [...] בפתח השנה החדשה כדאי לקבל החלטה טובה – לעזוב את החדשות - ולהתנדב למשהו טוב. לא יודע אם זה יתקן את המדינה, אבל את הלב ודאי שכן. שנה טובה".

ביקורת
------

אברי גלעד הואשם על-ידי מספר עיתונאים בהפצת פייק ניוז. עמית סלונים טען שבתוכנית הבוקר שלו ברשת 13 גלעד "מנצל את הפלטפורמה שניתנה לו כדי ליצור סדר יום אלטרנטיבי ומסוכן", וכן שהוא הפיץ תאוריית קונספירציה בשידור חי כאשר טען שג'ו ביידן גנב את הבחירות מדונלד טראמפ. חיים לוינסון טען שגלעד מפיץ סערה של שקרים ובדיות, בין השאר שג'ו ביידן הוא מטריד מיני סדרתי, כולל של ילדות.

לקריאה נוספת
------------

* יורם יובל, **ישראל - שיחת נפש**, כנרת זמורה ביתן, 2012, עמ' 95 - 102 (הספר בקטלוג ULI)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אברי גלעד** |
| ויקישיתוף תמונות ומדיה בוויקישיתוף: **אברי גלעד** |

* 

* אברי גלעד, ברשת החברתית פייסבוק

* אברי גלעד, ברשת החברתית אקס (טוויטר)

* אברי גלעד, ברשת החברתית אינסטגרם

* אברי גלעד, במיזם "אישים" לתיעוד היצירה הישראלית

* אברי גלעד, במסד הנתונים הקולנועיים IMDb (באנגלית)

* אברי גלעד, באתר "אידיבי", מאגר הידע העברי לקולנוע ישראלי ועולמי

* אברי גלעד, במסד הנתונים הקולנועיים KinoPoisk (ברוסית)

* אברי גלעד, באתר MusicBrainz (באנגלית)

* אתר האינטרנט הרשמי של אברי גלעד
* אברי גלעד, בלקסיקון "העין השביעית" לתקשורת ועיתונות

**כתבות**

* יעל ולצר, לא רצו לעבוד אתי, באתר הארץ, 26 באוקטובר 2007
* דודו כהן, אחד נגד: אברי גלעד מאמין שעם ישראל בסכנה. ראיון רציני מאוד (אורכב 17.05.2009 בארכיון Wayback Machine), באתר "רשימות", 14 במאי 2009; במקור, מתוך מקור ראשון
* אדם סרור, מה יש לך?, באתר ynet, פנאי פלוס, 20 בינואר 2010
* דורון חלוץ, אברי גלעד: "אני מבין שאני מעורר אנטגוניזם. זה משמח אותי", באתר הארץ, 23 באפריל 2010
* עידו קינן, אברי גלעד: "האנשים הכי מבוססים, בשנייה מתבססים מחדש בבית. כולם חוששים לפרנסתם ולחופש שלהם", באתר "חדר 404", 26 באפריל 2013
* תחיה ברק, ‏אברי גלעד: "להעמיד את מארק צוקרברג מול כיתת יורים", באתר גלובס, 8 בינואר 2014
* ערן סויסה, אחד נגד כולם, באתר ישראל היום, 9 במאי 2014
* אילון נופר, ‏"אני לא מאמין לפלסטינים בשיט. בשמאל אין אהבת אדם", באתר גלובס, 2 בדצמבר 2015
* עדו בן פורת, "השמאל ילדותי, השתניתי בזכות אורי אורבך", באתר ערוץ 7, 29 בדצמבר 2015
* אתר למנויים בלבד  נבו זיו, חוכמת המטיף, באתר "ידיעות אחרונות", 4 בנובמבר 2016
* ערן סויסה, "להיות מזוהה כימני מוסיף לך המון. בברנז'ה זה חדשות רעות, אבל אני לא מחשיב את דעתה של הברנז'ה", באתר ישראל היום, 13 ביולי 2017
* אתר למנויים בלבד  גבי בר־חיים, בגדול אני חושב שאני די נשמה, באתר "ידיעות אחרונות", 18 ביוני 2019
* רחלי מלק בודה, ‏"השמאל פשוט מרמה בעובדות, מרמה באג'נדות, מרמה בהכל", בעיתון מקור ראשון, 6 באוקטובר 2019
* סרטונים רוני קובן, "פגישה" עם אברי גלעד, באתר כאן – תאגיד השידור הישראלי, 3 בנובמבר 2019
* עמית סלונים‏, כשאברי גלעד מאכיל את צופיו בשקרים, הוא לא אמיץ. הוא פשוט בוגד בתפקידו, באתר וואלה!‏, 11 בנובמבר 2020
* אתר למנויים בלבד חיים לוינסון, דילמת אברי גלעד: איך מתמודדים עם מפיצי הפייק ניוז המקומיים?, באתר הארץ, 18 בנובמבר 2020

הערות שוליים
------------

1. 1 2 3  נחמן שפירא, אברי גלעד עוזב רשמית את ערוץ 13 ומסביר מה קרה שגרם לו לעזוב ל-12: "הרגשתי שאני כבר לא רצוי בחברה שלי", באתר ביזפורטל‏, 28 בספטמבר 2023
2. 1 2  נבו טרבלסי, ‏"הרגשתי לא רצוי": אברי גלעד עוזב את רשת 13 ומעביר ביקורת קשה, באתר גלובס, 28 בספטמבר 2023
3. ↑  סרטונים רן בוקר, אברי גלעד נפרד מתוכנית הבוקר אחרי 18 שנה: "הגוף שלי צריך שינה", באתר ynet, 28 בינואר 2022
4. ↑  לילך וולך‏, לוח השידורים החדש שהשיקה החינוכית: יהיה לילדים למה להתגעגע כשיגדלו, באתר וואלה!‏, 19 בדצמבר 2013
5. ↑  אלכסנדר כץ, המילה האחרונה, הפורמט חדש: מגישים חדשים לתכנית, לוח השידורים משתנה, באתר אייס, 19 במרץ 2015
6. ↑  דוד אברהם‏, ערוץ 20: אברי גלעד נכנס לנעליו של שרון גל ויגיש את התכנית המרכזית, באתר וואלה!‏, 18 בפברואר 2015
7. ↑  דוד ורטהיים‏, פחות מחודשיים אחרי שעלתה: "מדד ישראל" עם אברי גלעד תרד מהאוויר, באתר וואלה!‏, 27 באפריל 2022
8. ↑  רן בוקר, אחרי פחות מחודשיים, תוכניתו של אברי גלעד תרד מהמסך, באתר ynet, 27 באפריל 2022
9. ↑  רן בוקר, אחרי כחצי שנה בלבד: אברי גלעד חוזר לתוכנית הבוקר - בימי שישי, באתר ynet, 2 באוגוסט 2022
10. ↑  תום נחום, אברי גלעד נוטש את רשת 13: היעד החדש נחשף, באתר אייס, 8 בספטמבר 2023
11. ↑  המילה האחרונה: אברי גלעד התחתן, באתר וואלה!‏, 28 באוקטובר 2012
12. ↑  אבו אל בנת: לאברי גלעד נולדה בת, באתר וואלה!‏, 26 באפריל 2014
13. ↑  סרטונים פגישה עם רוני קובן - עונה 2: אברי גלעד - פרק 2, נובמבר 2019 בתאגיד השידור כאן
14. ↑  דור אחרון לשואה, בפייסבוק, 1 במאי 2019
15. ↑  אחד נגד: אברי גלעד מאמין שעם ישראל בסכנה. ראיון רציני מאוד, ב"הבלוג של דודו כהן", מאי 2009
16. ↑  אברי גלעד Avri Gilad, באתר www.facebook.com
17. ↑  בן בירון, ‏אברי גלעד על אלאור אזריה: "כשמפגע נוטל סכין הוא בן מוות", באתר ‏מאקו‏, 21 בפברואר 2017
18. ↑  אברי גלעד לא מתנגד לנקמה, באתר ערוץ 7, 4 בדצמבר 2017
19. ↑  סרטונים אברי גלעד: "לא נהיה יהודונים", באתר ישראל היום, 3 בדצמבר 2017
20. ↑  רן בוקר והדר גת, בתפקיד הרב - ההוא מהטלוויזיה: מחירון המחתנים של הביצה, באתר ynet, 16 באוגוסט 2017
21. ↑  אברי גלעד, חתונות, באתר אברי גלעד
22. ↑  אברי גלעד פתח את תוכניתו כעת בהצהרה: "אני מאוהב בגארי יורופסקי.... בעל אישיות כובשת בדומה לגאנדי... חפשו את ההרצאה שלו", בפייסבוק, 9 בספטמבר 2012
23. ↑  סידה ודן; אברי גלעד על שטיפת המוח של מועצת החלב - חלק 1
24. ↑  אברי גלעד על הבדואים: "חייבים לכבוש מחדש את הנגב", באתר גלובס, 28 באפריל 2013
25. ↑  אברי גלעד - בדואים פרק ב' - העתק דבריו של גלעד מפייסבוק, באתר רוטר.נט, 22 ביוני 2013
26. ↑  גלעד: "הפתרון לבעיית הקנאביס הרפואי – לגליזציה" מגזין קנאביס
27. ↑  חיים לב, אברי גלעד: "קמפיין ההדתה מריח משנאה", באתר ערוץ 7, 15 ביולי 2017
28. ↑  אברי גלעד חושף הכל: "שבר קשה בשבילי, שילמתי מחיר", באתר אייס, 13 באפריל 2023
29. ↑  אברי גלעד לא נשאר אדיש: "מה זה הדיבור הזה? זוועה", באתר כיפה, 23 בפברואר 2023
30. 1 2  אברי גלעד, "די עם האכלו לי שתו לי", באתר האתר הרשמי של אברי גלעד, ‏2023-09-15
31. ↑  ארז טל טען שאברי גלעד מפיץ פייק ניוז - וכך הגיב אוהד חמו, באתר מעריב אונליין, 17 באוקטובר 2023
32. ↑  קיץ ברבנר, ‏"פייק-שיח": אברי גלעד חושף הלך רוח מסוכן ואיש תקשורת פופוליסט, באתר מעריב אונליין, 7 בדצמבר 2017
33. ↑  עמית סלונים‏, כשאברי גלעד מאכיל את צופיו בשקרים, הוא לא אמיץ. הוא פשוט בוגד בתפקידו, באתר וואלה!‏, 11 בנובמבר 2020
34. ↑  אתר למנויים בלבד חיים לוינסון, דילמת אברי גלעד: איך מתמודדים עם מפיצי הפייק ניוז המקומיים?, באתר הארץ, 18 בנובמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411413705171
* MusicBrainz: f8e88fde-8906-4507-b95c-271a1d21e6c1
* VIAF: 4801156223658605400002
* WorldCat: viaf-4801156223658605400002

 |